Psalms
Unknown if consultant checked.
1
Psalm 1
1 Pikaly yiji nyarrarrangu marrngurrangu yakal manakata kurlujartiny jinakatarrangumilaku muwarrku,
munu manal-manal jarrinyayijanaku kurlujartinyarrangumilingi jinangapa
munu kulurnayijaninyi palarrangu nyurni manakata Ngarrkaku.
2 Pikaly yiji waninyayi kurlkarri manajalu Ngarrkamilaku muwarrku, pinakarrinyayalu ngarrakunyju.
3 Miranu nyurra nyarra mungka yintamartaji waninyi,
ngalypa kakuputu,
mayi karrinyili ngalypakatapa
parrka munu tikirl jarrinyakayi.
Ngalypakata marrngurrangu palajunngarra mungkakapali.
Jurtulu jinayi nganiwarralpirti, ngalypa jarrulinyjanaku.
4 Munu yiji yakujun kurlujartiny jinakatarrangu marrngurrangu;
jana nyarra ngapikapali, yapinajakapali mayikurnukapali, wangalju kanganyi.
5 Ngarrkalu marrjalu wirlalkulinyjaninyi.
Palinyju jinta pilkulinyjaninyi,
jana munu wantulupiyijanaku palinymilirrangungu.
6 Ngarrkalu tukulu kalkunajaninyi palinymilirrangu jurtungu ruwurtungu.
Wariny yiji kurlujartiny jinakatarranguku,
jana yananyayi yijakarti yiji kurluny-kurlunykarti.